Document ID: 32013R0073

NARIADENIE KOMISIE (EÚ) č. 73/2013
z 25. januára 2013,
ktorým sa menia a dopĺňajú prílohy I a V k nariadeniu Európskeho parlamentu a Rady (ES) č. 689/2008 o vývoze a dovoze nebezpečných chemikálií
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 689/2008 zo 17. júna 2008 o vývoze a dovoze nebezpečných chemikálií (1), a najmä na jeho článok 22 ods. 4,
keďže:
(1)
Nariadením (ES) č. 689/2008 sa vykonáva Rotterdamský dohovor o udeľovaní predbežného súhlasu po predchádzajúcom ohlásení (ďalej len „postup PIC“) pre vybrané nebezpečné chemikálie a pesticídy v medzinárodnom obchode, podpísaný 11. septembra 1998 a schválený v mene Spoločenstva rozhodnutím Rady 2003/106/ES (2).
(2)
Je vhodné, aby sa zohľadnili regulačné opatrenia prijaté v súvislosti s určitými chemikáliami podľa nariadenia Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (3), smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (4) a nariadenia Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemických látok (REACH) a o zriadení Európskej chemickej agentúry, o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS, 93/105/ES a 2000/21/ES (5).
(3)
Mali by sa zohľadniť aj rozhodnutia prijaté v súvislosti s určitými chemikáliami podľa Štokholmského dohovoru o perzistentných organických látkach (ďalej len „Štokholmský dohovor“), podpísaného 22. mája 2001 a schváleného v mene Spoločenstva rozhodnutím Rady 2006/507/ES (6), a následné regulačné opatrenia prijaté v súvislosti s týmito chemikáliami podľa nariadenia Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (7).
(4)
Látky acetochlór, asulam, chlórpikrín a propargit neboli schválené ako účinné látky podľa nariadenia (ES) č. 1107/2009, v dôsledku čoho sa zakazuje používať tieto účinné látky ako pesticídy, a preto by sa mali doplniť do zoznamov chemikálií uvedených v častiach 1 a 2 prílohy I k nariadeniu (ES) č. 689/2008. Zaradenie acetochlóru, asulamu, chlórpikrínu a propargitu do prílohy I sa pozastavilo z dôvodu novej žiadosti o zaradenie do prílohy I k smernici Rady 91/414/EHS z 15. júla 1991 o uvádzaní prípravkov na ochranu rastlín na trh (8) predloženej podľa článku 13 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I (9) k uvedenej smernici. V dôsledku tejto novej žiadosti sa opäť rozhodlo o neschválení látok acetochlór, asulam, chlórpikrín a propargit ako účinných látok podľa nariadenia (ES) č. 1107/2009, v dôsledku čoho sa zakazuje používať acetochlór, asulam, chlórpikrín a propargit ako pesticídy a dôvod na pozastavenie doplnenia do prílohy I už neexistuje. Látky acetochlór, asulam, chlórpikrín a propargit by sa preto mali doplniť do zoznamov chemikálií uvedených v častiach 1 a 2 prílohy I k nariadeniu (ES) č. 689/2008.
(5)
Látka flufenoxurón nebola schválená ako účinná látka podľa nariadenia (ES) č. 1107/2009 a látka flufenoxurón nebola zaradená ako účinná látka do prílohy I, IA ani IB k smernici 98/8/ES pre výrobky typu 18, v dôsledku čoho sa používanie flufenoxurónu ako pesticídu výrazne obmedzuje, a preto by sa mal doplniť do zoznamov chemikálií uvedených v častiach 1 a 2 prílohy I k nariadeniu (ES) č. 689/2008, pretože v podstate všetko použitie je zakázané napriek skutočnosti, že flufenoxurón bol zahrnutý do prílohy I k smernici 98/8/ES pre výrobky typu 8, a členské štáty ho teda za osobitných podmienok môžu autorizovať na používanie v prípravkoch na ochranu dreva. Doplnenie flufenoxurónu do prílohy I sa pozastavilo z dôvodu novej žiadosti o zaradenie do prílohy I k smernici 91/414/EHS predloženej podľa článku 13 nariadenia (ES) č. 33/2008. V dôsledku tejto novej žiadosti sa opäť rozhodlo o neschválení flufenoxurónu ako účinnej látky podľa nariadenia (ES) č. 1107/2009, v dôsledku čoho prestal existovať dôvod na pozastavenie doplnenia do prílohy I. Preto by sa látka flufenoxurón mala doplniť do zoznamov chemikálií uvedených v častiach 1 a 2 prílohy I k nariadeniu (ES) č. 689/2008.
(6)
Látka naled nebola zaradená ako účinná látka do prílohy I, IA ani IB k smernici 98/8/ES a látka naled nebola zaradená ako účinná látka do prílohy I k smernici 91/414/EHS, v dôsledku čoho sa zakazuje naled ako pesticíd, a preto by sa táto látka mala doplniť do zoznamov chemikálií uvedených v častiach 1 a 2 prílohy I k nariadeniu (ES) č. 689/2008.
(7)
Látky kyselina 2-naftyloxyoctová, difenylamín a propanil neboli schválené ako účinné látky podľa nariadenia (ES) č. 1107/2009, v dôsledku čoho sa zakazuje používať kyselinu 2-naftyloxyoctovú, difenylamín a propanil ako pesticídy, a preto by sa mali doplniť do zoznamov chemikálií uvedených v častiach 1 a 2 prílohy I k nariadeniu (ES) č. 689/2008. Doplnenie kyseliny 2-naftyloxyoctovej, difenylamínu a propanilu do časti 2 prílohy I sa pozastavilo z dôvodu novej žiadosti o zaradenie do prílohy I k smernici 91/414/EHS predloženej podľa článku 13 nariadenia (ES) č. 33/2008. V dôsledku tejto novej žiadosti sa opäť rozhodlo o nezaradení látok kyselina 2-naftyloxyoctová, difenylamín a propanil ako účinných látok do prílohy I k smernici 91/414/EHS, v dôsledku čoho sa naďalej zakazuje používať kyselinu 2-naftyloxyoctovú, difenylamín a propanil ako pesticídy, v dôsledku čoho prestal existovať dôvod na pozastavenie doplnenia do časti 2 prílohy I. Látky kyselina 2-naftyloxyoctová, difenylamín a propanil by sa preto mali doplniť do zoznamu chemikálií uvedeného v časti 2 prílohy I k nariadeniu (ES) č. 689/2008.
(8)
Konferencia zmluvných strán Rotterdamského dohovoru na svojom piatom zasadnutí v júni 2011 rozhodla o zahrnutí alachlóru, aldikarbu a endosulfánu do prílohy III k uvedenému dohovoru, v dôsledku čoho sa na alachlór, aldikarb a endosulfán začal vzťahovať postup PIC podľa uvedeného dohovoru, a tieto látky by sa preto mali vypustiť zo zoznamu chemikálií uvedeného v časti 2 a doplniť do zoznamu chemikálií uvedeného v časti 3 prílohy I k nariadeniu (ES) č. 689/2008.
(9)
Látka dichlórvos nebola zaradená ako účinná látka do prílohy I, IA ani IB k smernici 98/8/ES a dichlórvos nebol zahrnutý ako účinná látka do prílohy I k smernici 91/414/EHS, v dôsledku čoho je použitie dichlórvosu ako pesticídu zakázané. Keďže dichlórvos už je zahrnutý v zoznamoch chemikálií uvedených v častiach 1 a 2 prílohy I k nariadeniu (ES) č. 689/2008, tieto položky by sa mali zmeniť a doplniť tak, aby sa v nich odzrkadlil najnovší vývoj v právnej oblasti.
(10)
Látky bifentrín a metám boli schválené ako účinné látky podľa nariadenia (ES) č. 1107/2009, v dôsledku čoho použitie bifentrínu a metámu ako pesticídov už nie je zakázané. Účinné látky bifentrín a metám by sa preto mali vypustiť z časti 1 prílohy I k nariadeniu (ES) č. 689/2008.
(11)
Látka kyánamid by sa mala vypustiť z časti 2 prílohy I k nariadeniu (ES) č. 689/2008, pretože boli predložené dôkazy, že zákaz v podkategórii „pesticídy v skupine prípravkov na ochranu rastlín“ nepredstavuje výrazné obmedzenie používania tejto látky na úrovni kategórie „pesticídy“ z toho dôvodu, že kyánamid sa významným spôsobom používa ako biocíd. Kyánamid bol identifikovaný a oznámený na hodnotenie podľa smernice 98/8/ES. Biocídne výrobky obsahujúce kyánamid teda členské štáty môžu naďalej autorizovať v súlade so svojimi vnútroštátnymi predpismi až dovtedy, kým sa neprijme rozhodnutie podľa uvedenej smernice.
(12)
Nariadením (ES) č. 850/2004 zmeneným a doplneným nariadením Komisie (EÚ) č. 519/2012 (10) sa vykonáva rozhodnutie prijaté podľa Štokholmského dohovoru zaradiť endosulfán do časti 1 prílohy A k Štokholmského dohovoru tým, že sa táto chemikália doplní do časti A prílohy I k nariadeniu (ES) č. 850/2004. Táto chemikália by sa preto mala doplniť do časti 1 prílohy V k nariadeniu (ES) č. 689/2008.
(13)
Nariadenie (ES) č. 689/2008 by sa preto malo zodpovedajúcim spôsobom zmeniť a doplniť.
(14)
S cieľom poskytnúť priemyslu dostatok času na prijatie opatrení potrebných na dosiahnutie súladu s týmto nariadením a členským štátom dostatok času na prijatie opatrení potrebných na vykonávanie tohto nariadenia by sa malo jeho uplatňovanie odložiť.
(15)
Opatrenia stanovené v tomto nariadení sú v súlade so stanoviskom výboru zriadeného podľa článku 133 nariadenia (ES) č. 1907/2006,
PRIJALA TOTO NARIADENIE:
Článok 1
Nariadenie (ES) č. 689/2008 sa mení a dopĺňa takto:
1.
Príloha I sa mení a dopĺňa v súlade s prílohou I k tomuto nariadeniu.
2.
Príloha V sa mení a dopĺňa v súlade s prílohou II k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Uplatňuje sa od 1. apríla 2013.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. januára 2013

Labels: 3
20
1
6